Kasjmirull

Kasjmirull eller kasjmirfiber refererer til de fine fibrene som vokser som underpelsen hos noen typer geiter (Capra), som levernaturlig i eller er avlet for store høyder i verdens kalde regioner. Det finnes ingen spesiell kasjmir-produserende geit i verden, selv om mange later til å tro at kasjmirull kommer fra ei geiterase kalt kasjmirgeit. Dette er imidlertid ikke riktig. Kasjmirull kommer faktisk fra en rekke ulike geiteraser og økotyper, som er avlet for spesielle klimaforhold, som gir slik ull og derfor kalles kasjmirgeiter. Kasjmirull kalles også dunull, fordi den ikke klør selv om den ligger direkte mot kroppen.

Pelsen hos kasjmirgeiter består av to deler; dekkhår kalt ragg og underull kalt kasjmirull. Ragget er tykkere og lengre og har en medulla (kanal) i midten av fiberen. Det beskytter dyret mot fysiske skader. Kasjmirull isolerer og beskytter dyret mot kulde. Kasjmirfibrene ligner ekte ull, som er som en sylinder full av keratin. Tre typer av medulla er blitt gjenkjent i hår; kontinuerlig medulla, uavbrutt medulla, og avbrutt medulla med få korte brudd og fragmentering, der få deler av medulla er synlige.

Kasjmirgeiter blir i hovedsak avlet fram i områder av verden der mulighetene for alternative inntektskilder, som fra industri og jordbruk, er sterkt begrenset. Derfor vil oppdrett av kasjmir-produserende geiter oppmuntre landsbyboerne til å bo i de samme landlige og nomadiske områdene, i stedet for å migrere til byer.

Den største kasjmir-produsenten i verden er Kina, som står for mer enn . Deretter følger Mongolia med cirka . Hvor fine fibrene er vil avgjøre prisen. Mongolia har i så måte en gjennomsnittlig finhet på cirka , mens Iran og Kasakhstan til sammenligning har en gjennomsnittlig fiberfinhet på henholdsvis  og , mens tilsvarende data ikke er tilgjengelig for Kina.

Se også 
 Ragg
 Ull
 Kashmir

Referanser

Eksterne lenker 
 

Ull
Tekstilfag